DJEČJI VRTIĆ "NAŠA RADOST“ PREGRADA

S. Škreblina 1

Pregrada

KLASA: 012-04/20-01/1

URBROJ: 2214-41-01-20-01

Pregrada, 2.1.2020.

Na temelju članka 52. Statuta Dječjeg vrtića “Naša radost” Pregrada, a u vezi sa člankom 34. Zakona o fiskalnoj odgovornosti (NN 111/18) i člankom 7. Uredbe o sastavljanju i predaji Izjave o fiskalnoj odgovornosti (NN 95/19.), ravnateljica Dječjeg vrtića „Naša radost“ Pregrada donosi

**PROCEDURU ZAPRIMANJA RAČUNA, NJIHOVOJ PROVJERI I**

**PRAVOVREMENOM PLAĆANJU U DJEČJEM VRTIĆU**

**"NAŠA RADOST“ PREGRADA**

**I.**

**Zaprimanje računa dobavljača**

Na osnovu čl. 3. Zakona o elektroničkom izdavanju računa u javnoj nabavi (Zakon o eRačunima), računi se izdaju, šalju i zaprimaju u strukturiranom elektroničkom obliku putem informacijskog posrednika. Zaprimljeni elektronički računi se ispisuju i arhiviraju u papirnatom obliku. Računi se čuvaju u papirnatom obliku te u izvornom obliku u elektroničkoj arhivi koja je povjerena informacijskom posredniku.

Zakonom o javnoj nabavi propisana su izuzeća od primjene Zakona o eRačunima (čl. 29. do 47. Zakona o javnoj nabavi). Ukoliko su isporuke izuzete od primjene Zakona, računi se zaprimaju poštom.

Računovodstveni radnik zaprima račun dobavljača te obavlja sadržajnu, matematičku i formalnu provjeru ispravnosti računa.

* Sadržajnom provjerom utvrđuje se odgovara li roba, usluge i radovi vrstom i količinom ugovorenoj narudžbi.
* Matematičkom kontrolom provjerava ispravnost iznosa na računu, što naznačuje izjavom i potpisom.
* Formalnom provjerom evidentira postojanje svih zakonskih elemenata koji se odnose na konkretan račun: narudžbenice, ugovori te popratni dokumenti u prilogu (izdatnice, otpremnice, izjave i izvješća) te kompletira račun s narudžbenicom, otpremnicom odnosno zapisnikom o obavljenoj usluzi ili radu ili drugim postojećim dokumentom.

Ukoliko račun ne sadrži sve potrebne elemente ili je računski neispravan isti se putem informacijskog posrednika odbija uz napomenu razloga odbijanja.

Račun koji je udovoljio svim provjerama ispravnosti računa printa se na papir te računovodstveni radnik stavlja štambilj za zaprimanje i kontrolu računa. Isti se dostavlja radniku Vrtića koji je predložio nabavu i preuzeo robu odn. uslugu (iz djelokruga svoje nadležnosti po prethodno pribavljenom odobrenju ravnateljice Vrtića) kako bi svojim potpisom na računu potvrdio da je isporučena roba ili usluga prema vrsti, količini i kvaliteti u skladu s naručenim ili ugovorenim.

Nabavke likovnog i uredskog materijala na temelju prijedloga nabave odgojitelja i računovodstvenog radnika objedinjuju se te sadržajnu provjeru svojim potpisom potvrđuje ravnatelj.

**II.**

**Davanje potvrde da je moguće izvršiti plaćanje po primljenoj fakturi, ugovoru ili**

**obračunskoj situaciji (odobravanje plaćanja)**

Nakon svih izvršenih provjera te potvrde radnika koji je predložio nabavu, računovodstvena radnica račun prosljeđuje ravnateljici koja svojim potpisom daje suglasnost za evidentiranje računa i za plaćanje istog.

Računovodstvena radnica račun upisuje u Knjigu ulaznih računa (URA) dodjeljujući mu redni broj preuzet iz računalnog sustava. Nadalje, vrši kontiranje i knjiženje prema proračunskim klasifikacijama (programskoj i ekonomskoj, te prema izvorima financiranja) i to prema prethodno definiranim pozicijama Financijskog plana Vrtića, nakon čega račun arhivira u registrator.

Prilikom nabave roba i usluga malih iznosa čije se plaćanje vrši gotovinom iz blagajne, ravnatelj svojim potpisom na obrascu prijedloga nabave odobrava nabavu, a računovodstveni radnik provjerava i jamči za točnost podataka iz računa.

**III.**

**Plaćanje računa**

Na osnovu odobrenja ravnatelja, računovodstveni radnik vrši plaćanje računa elektroničkim putem prema valuti računa.

**IV.**

**Javnost procedure**

Stupanjem na snagu ove Procedure prestaje vrijediti Procedura zaprimanja računa, njihove provjere i pravovremenom plaćanju u Dječjem vrtiću "Naša radost“ Pregrada KLASA: 601-05/18-01/6, URBROJ: 2214-41-01-18-01 od 30.5.2018. godine.

Ova Procedura stupa na snagu danom donošenja i bit će objavljena na oglasnoj ploči i internetskoj stranici Vrtića.

Ravnateljica:

 Gordana Krizmanić, prof.